### Resume

Sagen omhandler gennemførelse af ekspropriation af arealer til cykelsti på [adresse], [adresse]. Der blev den 2. maj 2023 afholdt åstedsforretning under ledelse af formand for Teknisk Udvalg. Byrådet gav den 29. marts 2023 i punkt nr. 64 ekspropriationsbemyndigelse til Teknisk Udvalg.

### Sagsfremstilling

Byrådet godkendte den 23. november 2022 punkt nr. 199, anlægsbevilling - trafiksikkerhedsplan 2021-2024 - handleplan 2023. Med dette blev prioriteringslisten for cykelstier 2023-2024 godkendt.

Etablering af cykelsti langs [adresse] vil skabe en sikker skolerute mellem det nye boligområde Lena Iversen og Petersmindeskolen. Der etableres enkeltrettet deltsti på begge sider af [adresse] fra [adresse] og til Hovertoften.

Der er 2. maj 2023 afholdt åstedsforretning. Efter åstedsforretningen har der været en 4 ugers indsigelsesperiode. Indsigelsesfristen udløb den 1. juni 2023. Protokol med indsigelser er vedlagt som bilag.
Der er tiltrådt 9 forligstilbud, der er 4 forligstilbud som ikke er tiltrådt. Der er givet accepterklæring fra 1 lodsejer.

Uddrag af indsigelser

Uddrag af indsigelser er vedlagt som bilag og fremgår af protokollen i deres helhed.

Erhvervsejendomme på [adresse] 34 gør indsigelser mod ændring af deres udkørselsforhold.
På samme matrikel ligger boligen på [adresse], som gør indsigelser mod ændring af deres parkeringsforhold som påvirker terrassen ved boligen.

Boligen på [adresse] gør indsigelse mod indkiggenere i forbindelse med anlæggelse af den nye sti.

[adresse] 13, kan ikke acceptere forligstilbud og ønsker anvendt samme takster som ved tidligere ekspropriation samt en forhøjelse af taksten med inflationsudviklingen.

[adresse] 45, har ikke accepteret forligstilbuddet.

Ekspropriation
Forvaltningen anbefaler, at ekspropriationen gennemføres, og at arbejderne igangsættes.
Ekspropriationen gennemføres efter bestemmelserne i lov om offentlige veje.

Ekspropriationen vedrører følgende matrikelnummer:

Uhre By, [adresse]: Matr. nr.: 3a, 3by, 3bx, 3bo, 6dt, 7rg, 7rh, 7ri, 7rk, 7rl, 7rm, 7rn, 7sx og 7qr.

Lovgrundlag
Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

En forbedring af trafiksikkerheden for cyklister, ved etablering af cykelstier langs [adresse], kan anspore endnu flere til at benytte cyklen i stedet for bilen. Dette til gavn for klimaet og sundheden.

### Sagens videre forløb

Sagen skal alene behandles af Teknik Udvalg.

### Teknik- og Miljødirektøren indstiller,

|  |  |
| --- | --- |
| at | udvalget foretager ekspropriation fra de nævnte matrikler, og |

|  |  |
| --- | --- |
| at | fastsættelse af erstatning til lodsejere, der ikke har tiltrådt forligstilbuddene, overgives til taksation. |

### Beslutning

Godkendt.

Laurits Henriksen og Anders Henriksen var fraværende.